**Ministru kabineta noteikumu projekta “Grozījumi Ministru kabineta 2012. gada 8. maija noteikumos Nr. 331 “Kārtība, kādā izsniedz speciālās atļaujas (licences) komercdarbībai ar Eiropas Savienības Kopējā militāro preču sarakstā minētajām precēm” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | *Nav attiecināms.* |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. |  | Stratēģiskas nozīmes preču aprites likuma 5. panta trešā daļa un Aizsardzības ministrijas vajadzība noteikt papildus nosacījumus komersantu pārbaudei, kas saņēmuši Aizsardzības ministrijas izsniegto speciālo atļauju (licenci) komercdarbībai ar Eiropas Savienības Kopējā militāro preču sarakstā minētajām precēm vai iesnieguši iesniegumu to saņemšanai. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Ministru kabineta 2012. gada 8. maija noteikumi Nr. 331 “Kārtība, kādā izsniedz speciālās atļaujas (licences) komercdarbībai ar Eiropas Savienības Kopējā militāro preču sarakstā minētajām precēm” (turpmāk – Ministru kabineta noteikumi) neparedz Iekšlietu ministrijas padotības iestādei – Informācijas centram – sniegt ziņas Aizsardzības ministrijas Licencēšanas komisijai atbilstoši Stratēģiskas nozīmes preču aprites likuma 5. panta ceturtās daļas 2. punktā izvirzītajām prasībām.  Lai novērstu šo nepilnību, noteikumu projekts paredz Informācijas centram sniegt ziņas Aizsardzības ministrijas Licencēšanas komisijai atbilstoši Stratēģiskas nozīmes preču aprites likuma 5. panta ceturtās daļas 2. punktā izvirzītajām prasībām.  Tāpat, šobrīd Ministru kabineta noteikumi neparedz Iekšlietu ministrijas padotības iestādei – Valsts policijai – sniegt atzinumu Aizsardzības ministrijas Licencēšanas komisijai par komersantu glabātavu atbilstību Ieroču un speciālo līdzekļu aprites likumā un Stratēģiskas nozīmes preču aprites likumā noteiktajām prasībām, ja komersants vēlas veikt vai veic komercdarbību ar Eiropas Savienības Kopējā militāro preču saraksta sadaļā ML8 iekļautajām militārajām precēm (militārā pirotehnika, militārās sprāgstvielas, spridzināšanas ietaises u. c.). Savukārt saskaņā ar Ministru kabineta 2012. gada 10. janvāra Ministru kabineta noteikumu Nr. 33 “Kārtība, kādā komersants glabā Eiropas Savienības Kopējā militāro preču sarakstā minēto militāro munīciju, militāro pirotehniku, militārās sprāgstvielas un spridzināšanas ietaises” 3. punktu attiecīgās pārbaudes veic Valsts policija.  Lai novērstu šo pretrunu, noteikumu projekts paredz Valsts policijas atzinumu sniegšanu Aizsardzības ministrijas Licencēšanas komisijai par komersantu glabātuvju atbilstību Ieroču un speciālo līdzekļu aprites likumā un Stratēģiskas nozīmes preču aprites likumā noteiktajām prasībām, ja komersants vēlas veikt vai veic komercdarbību ar Eiropas Savienības Kopējā militāro preču saraksta sadaļā ML8 minētajām precēm. |
|  |  | Atbilstoši Stratēģiskas nozīmes preču aprites likuma 5. panta piektajā daļā noteiktajam Aizsardzības ministrija izsniedz speciālās atļaujas (licences) komercdarbībai ar Eiropas Savienības Kopējā militāro preču sarakstā minētajām precēm uz nenoteiktu laiku, un katru gadu šīs atļaujas tiek pārreģistrētas Aizsardzības ministrijā. Papildus komersantu komercdarbības kontrolei, noteikumu projekts paredz komersantu iepriekšējā gadā veikto darījumu ar Eiropas Savienības Kopējā militāro preču sarakstā minētajām precēm pārskata iesniegšanu Aizsardzības ministrijas Licencēšanai komisijai, kā arī glabātavu apsekošanu un kontroli. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija. |
| 4. | Cita informācija | *Nav.* |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Komersanti, kas saņēmuši Aizsardzības ministrijas speciālo atļauju (licenci) komercdarbībai ar Eiropas Savienības Kopējā militāro preču sarakstā minētajām precēm. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts palielinās administratīvo slogu komersantiem, kas saņēmuši Aizsardzības ministrijas speciālo atļauju (licenci) komercdarbībai ar Eiropas Savienības Kopējā militāro preču sarakstā minētajām precēm. |
| 3. | Administratīvo izmaksu monetārs novērtējums | *Nav attiecināms.* |
| 4. | Atbilstības izmaksu monetārs novērtējums | *Nav attiecināms.* |
| 5. | Cita informācija | *Nav.* |

|  |  |  |
| --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | |
| *Noteikumu projekts šo jomu neskar.* | | |
|  | | |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Stratēģiskas nozīmes preču aprites likums. |
| 2. | Atbildīgā institūcija | Aizsardzības ministrija. |
| 3. | Cita informācija | *Nav.* |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| *Noteikumu projekts šo jomu neskar.* |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši [Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā"](http://likumi.lv/doc.php?id=197033), lai informētu sabiedrību par noteikumu projektu un dotu iespēju izteikt viedokli, noteikumu projekts pirms tā iesniegšanas Valsts sekretāru sanāksmē ievietots Aizsardzības ministrijas mājaslapā. |
| 2. | Sabiedrības līdzdalība projekta izstrādē | Lai informētu sabiedrību par noteikumu projektu un dotu iespēju izteikt viedokli, noteikumu projekts 2018. gada 18. jūnijā ievietots Aizsardzības ministrijas mājaslapā: <http://www.mod.gov.lv/Ministrija/Sab_lidzdaliba/Sa_Pa.aspx> |
| 3. | Sabiedrības līdzdalības rezultāti | Latvijas Drošības un aizsardzības industriju federācijas 2018. gada 19. jūlija atzinums:  - Latvijas Drošības un aizsardzības industriju federācija atbalsta projekta turpmāku virzību apstiprināšanai Ministru kabinetā;  - priekšlikums svītrot projekta pārskata 6. punktu neņemts vērā, jo informācija ir nepieciešama drošības nolūkos. |
| 4. | Cita informācija | *Nav.* |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Aizsardzības ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta, papildu resursi nav nepieciešami. |
| 3. | Cita informācija | *Nav.* |

Aizsardzības ministrs R. Bergmanis

Vīza: Valsts sekretārs J. Garisons

H.Brinkmane, 7335233;

[helena.brinkmane@mod.gov.lv](mailto:helena.brinkmane@mod.gov.lv)